Publication: Magyar Közlöny
Issue: MK-2011-54 (Year: 2011, Number: 54)
Era: contemporary
Section: kezelésének rendjérõl szóló 90/2010. (III. 26.) Korm. rendeletben elõírt fizikai biztonsági követelményeknek való
Paragraph Index: 197

(1) Az elõirányzat fedezetet nyújt az 1956 elõtti politikai üldözöttek és az 1956-os forradalomban és szabadságharcban résztvevõk és sérelmet szenvedõk megsegítésére. A Közalapítvány támogatja az ’56-os és ’56 elõtti szervezeteket (pályázat keretében vissza nem térítendõ pénzügyi támogatás formájában), az ’56-os eseményekkel foglalkozó kéziratok kiadását, a helyi, kisközösségi szinten megvalósuló köztéri alkotásokat (emlékmûvek, szobrok, emléktáblák). Forrást biztosít továbbá az ’56-os emlékhelyek felújításához, valamint az 1–3 év közötti elítéltek szociális segélyének folyósítására.

Source: https://magyarkozlony.hu/hivatalos-lapok/3be9aa6d031e102449a60ea38b27d531abd4e0f0/dokumentumok/486f592fb56407e42a3db200bf6ec126795777b9/letoltes